Komission asetus (ETY) N:o 765/83, annettu 30 päivänä maaliskuuta 1983, muiden eläinten kuin vasikoiden rehuksi tarkoitetun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/7 muuttamisesta



Virallinen lehti nro L 085 , 31/03/1983 s. 0082 - 0083

Suomenk. erityispainos Alue 3 Nide 16 s. 0057

Espanjank. erityispainos: Luku 03 Nide 27 s. 0111

Ruotsink. erityispainos Alue 3 Nide 16 s. 0057

Portugalink. erityispainos: Luku 03 Nide 27 s. 0111



KOMISSION ASETUS (ETY) N:o 765/83, annettu 30 päivänä maaliskuuta 1983, muiden eläinten kuin vasikoiden rehuksi tarkoitetun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/7 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 7 artiklan 5 kohdan, sekä katsoo, että komission asetuksessa (ETY) N:o 368/77(), sellaisena kuin se on viimeksi muutettuna asetuksilla (ETY) N:o 536/83() ja (ETY) N:o 443/77(), sellaisena kuin se on viimeksi muutettuna asetuksella (ETY) N:o 85/83(), säädetään muiden eläinten kuin vasikoiden rehuksi tarkoitetun rasvattoman maitojauheen myyntiä tarjouskilpailulla ja myymistä määritettyyn hintaan koskevat säännökset; näiden säännösten soveltaminen on osoittanut kuinka tärkeää on ilmoittaa interventioelimelle, jonka hallussa rasvaton maitojauhe on, asianomaisen valitsemasta mainituissa asetuksissa tarkoitetusta denaturointimenetelmästä, on syytä mukauttaa tiettyjä asetuksen (ETY) N:o 368/77 liitteessä tarkoitettuja menettelyjä tiettyjen voimassa olevien säännösten huomioon ottamiseksi ja rasvattoman maitojauheen menekin parantamiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 368/77 seuraavasti: 1. Lisätään 9 artiklan 2 kohdan ensimmäiseen alakohtaan alakohta seuraavasti: "f) denaturointimenetelmä (6 artiklan 1 kohdan ensimmäinen tai toinen luetelmakohta);" 2. Liitteessä: a) Korvataan 1 kohdan ensimmäinen virke seuraavasti: "Edellä 6 artiklan 1 kohdan ensimmäisessä alakohdassa tarkoitettu denaturointi saavutetaan lisäämällä 100 kg:aan rasvatonta maitojauhetta seuraavia tuotteita ilmoitettuina määrinä, kilogrammoina (kg) tai grammoina (g) ilmaistuna. Rauta ja kuparisuolojen sekä tärkkelyksen osalta menettelyissä ilmoitetut määrät ovat vähimmäismääriä." b) Korvataan 2 kohdassa menettelyissä II P, II Q, II S, II U kuparimäärä 120 ppm määrällä 110 ppm. c) Lisätään 3 kohdan B alakohdan kolmannen alakohdan jälkeen alakohta seuraavasti: "Jauhetun viljan, jauhettujen öljykakkujen ja erilaisten kuitujen, joita käytetään erikseen tai keskinäisenä seoksena, sekä viherjauhon ja/tai sinimailasjauhon, jotka on lisätty denaturointia varten tämän liitteen 2 kohdassa esitettyjen menettelyjen mukaisesti, hiukkaskoostumusta koskevia säännöksiä ei sovelleta, jos rehut lopullisessa muodossaan rakeistetaan, ja edellyttäen, että: - ennen rakeistusta kiinteät aineosat, joiden hiukkasista osa ei ole suurempi kuin 2,50 mm, ovat jauhemaisia, - rakeistetun rehun rasvapitoisuus, joka sisältyy aineosiin tai joka on lisätty käsittelemättömänä rasvana, on vähintään 2 %, - rakeistetun rehun lämpötila, välittömästi rakeistusprosessin jälkeen, ei ole alhaisempi kuin 58 °C, tämä lämpötila saavutetaan suoralla höyrypuhalluksella rakeistettavien aineosien seokseen. Tässä asetuksessa rakeistuksella tarkoitetaan menettelyä, jossa kaikki tämän liitteen 2 kohdassa tarkoitetut rehujen aineosat liittyvät yhteen eri muotoisiksi ja ulottuvuudeltaan erilaisiksi osasiksi mekaanisen voiman vaikutuksesta käyttäen vesihöyryä kuumennukseen ja tiettyjä sideaineita, kuten rasvoja. d) Korvataan 3 kohdan B alakohdan seitsemännen alakohdan ensimmäinen luetelmakohta seuraavasti: "- jauhetut herneet ja härkäpavut sekä kuivatut ja jauhetut juurikasmassat käsitellään jauhettuna viljana." 2 artikla Korvataan asetuksen (ETY) N:o 443/77 4 artiklan 1 kohta seuraavasti: "Ostosopimuksissa on täsmennettävä, minkä jäsenvaltion alueella denaturointi tai suora sekoitus rehuihin tehdään sekä käytetty denaturointimenetelmä (3 artiklan ensimmäinen tai toinen luetelmakohta)." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1983. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 140, 20.5.1982, s. 1 () EYVL N:o L 52, 24.2.1977, s. 19 () EYVL N:o L 63, 9.3.1983, s. 9 () EYVL N:o L 58, 3.3.1977, s. 16 () EYVL N:o L 13, 15.1.1983, s. 7